السيرك القومى

thumb

السيرك القومى المصرى ، بعد ثورة 23 يوليو قرر جمال عبد الناصر أن يعمل سيرك قومى يكون مقره حى العجوزه و يطل علا نهر النيل، و زى ما استقدم خبرا روس و سوڤيت لأغراض سياسيه وعسكريه استقدمهم كمان للاستفادة من تجربتهم فى مجال السيرك و اتفتحت مدرسة السيرك فى سنة 1962، و ابتدت فى تخريج فنانين سيرك لحد افتتاح السيرك القومى رسمى فى سنة 1966، و لسنين استنا السيرك القومى المصرى رائد فى دول الشرق الاوسط و كانت دول الشرق الاوسط تتلهف علا جولاته فيهم
.السيرك القومى المصرى.. صانع البهجة للصغار والكبار 

 تاريخ 

 سيرك الأزبكيه 
فى سنة 1869 أنشأ الخديوى اسماعيل سيرك فى منطقة الأزبكيه ، وكان سيرك الأزبكيه بيقدم بين فقراته عروض للتمثيل الصامت (البانتومايم)، وماكانش الفرق واضح فى عروض السيرك بين الألعاب و بين فنون التمثيل و المزيكه . وبعدها ظهر فن السيرك فى مصر علا ايد رواده الأوائل زى سيرك الحلو وسيرك عاكف، و ازدهر السيرك و انفقو فلوسهم و أرواحهم عشان استمراره .

قبل ثورة 23 يوليه 1952 كان فيه عيلتين مشهورين فى مصر فى السيرك و العيلتين من طنطا و هما عيلة الحلو اللى منها محمد على الحلو و فيه فى طنطا شارع مشهور اسمه شارع الحلو . تأسس سيرك الحلو سنة 1889 علا ايد محمد على الحلو اللى حاول الاستفاده من الفرق الأجنبيه اللى كانت بتقدم عروض فى عهد الخديو إسماعيل

أما العيله التانيه هيا عيلة عاكف اللى كانت تنتمى ليها الفنانة الراحله نعيمه عاكف و اللى كانت تتقن المشي علا الحبل و لعب الأكروبات قبل التمثيل فى السينما فى خمسينات القرن العشرين، و كان إسماعيل عاكف قد أسس سيرك عاكف فى طنطا سنة 1912 و كان اصلن بيشتغل مدرب جمباز فى مدرسة الپوليس.

 مصادر 

تصنيف:سيرك